CELEX: 32003D0380
Language: mt
Date: 2003-05-22 00:00:00
Title: Id-Deċiżjoni tal-Kummissjoni tat-22 ta’ Mejju 2003 li tagħti lill-Isvezja deroga mid-Direttiva tal-Kunsill 64/433/KEE u tistabbilixxi l-kondizzjonijiet ekwivalenti tas-saħħa li għandhom ikunu rrispettati fir-rigward ta’ laħam frisk (notifikata permezz ta’ dokument numru K(2003) 1635)Test b’rilevanza ŻEE

Avviż Legali Importanti

|

32003D0380

Official Journal L 131 , 28/05/2003 P. 0018 - 0019

		Id-Deċiżjoni tal-Kummissjonitat-22 ta’ Mejju 2003li tagħti lill-Isvezja deroga mid-Direttiva tal-Kunsill 64/433/KEE u tistabbilixxi l-kondizzjonijiet ekwivalenti tas-saħħa li għandhom ikunu rrispettati fir-rigward ta’ laħam frisk(notifikata permezz ta’ dokument numru K(2003) 1635)(Test b’rilevanza ŻEE)(2003/380/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 64/433/KEE tas-26 ta’ Ġunju 1964 dwar il-kondizzjonijiet tas-saħħa għall-produzzjoni u l-marketing ta’ laħam frisk [1], kif l-aħħar emendata bid-Direttiva 95/23/KEE [2], u partikolarment l-Artikolu 13 tagħha,Billi:(1) B’konformità ma l-Artikolu 18(3) tad-Direttiva tal-Kunsill 72/462/KEE [3], kif l-aħħar emendata bir-Regolament (KE) Nru 1452/2001 [4], deċiżjoni kienet adottata fit-28 ta’ Jannar 1991 li tippermetti tqattigħ fis-sħun tal-karassi tal-ifrat u tal-majjali permezz ta’ kondizzjonijiet speċjali f’ċerti stabbelimenti Svediżi,(2) L-Isvezja issieħbet mal-Komunità b’effett mill-1 ta’ Jannar 1995. Għal din ir-raġuni, d-Direttiva 72/462/KEE m’għandhiex aktar il-bażi legali xierqa għal deċiżjoni sabiex tippermetti t-tqattiegħ fis-sħun. Deċiżjoni ġdida għandha għalhekk tkun adottata permezz tad-Direttiva 64/433/KEE.(3) L-awtoritajiet tal-Isvezja, b’ittra tal-15 ta’ Lulju 2002, kien ippreżentaw lejn il-Kummissjoni talba għal deroga mill-punt 46(d) ta’ l-Anness I tad-Direttiva 64/433/KEE għat-tqattiegħ taċ-ċanga friska u tal-laħam frisk tal-majjal. Din it-talba tipproponi kondizzjonijiet tas-saħħa li huma ekwivalenti għal dawl stabbiliti f’dak il-paragrafu.(4) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,ADOTTAT DIN ID-DEĊIŻJONI:Artikolu 1Minkejja l-punt 46(d) ta’ l-Anness I tad-Direttiva 64/433/KEE, l-Isvezja tista tawtorizza t-tqattiegħ taċ-ċanga friska u l-laħam frisk tal-majjal permezz tal-kondizzjonijiet stabiliti fl-Anness ta’ din id-Deċiżjoni.Artikolu 2Din id-Deċiżjoni hija indirizzata lill-Istati Membri.Magħmula fi Brussel, fit-22 ta’ Mejju 2003.Għall-KummissjoniDavid ByrneMembru tal-Kummissjoni[1] ĠU C 121, tad-29.7.1964, p. 2012/64.[2] ĠU L 243, tal-11.10.1995, p. 7.[3] ĠU L 302, tal-31.12.1972, p. 28.[4] ĠU L 198, tal-21.7.2001, p. 11.--------------------------------------------------L-ANNESSKondizzjonijiet speċjali għat-tqattiegħ ta’ karkassi tal-ifrat u tal-majjali1. Il-karkassi li joriġinaw mis-sala tal-biċċerija, wara t-tkessieħ fil-kmamar tar-rifreġerazzjoni li joperaw b’temperatura ta’ l-arja fil-ħruġ mill-evaporaturi hekk li l-karkassi jistgħu jkunu mkessħa lejn temperatura nterna ta’ 7 °C fi żmien 48 siegħa għall-karkassi tal-ifrat u 20 siegħa għall-karkassi tal-majjali, huma ttrasportati lejn il-fondi tat-tqattiegħ, li t-temperatura tagħhom ma teċċedix il-12 °C, li huma lokalizzati fl-istess bini bħal dak ta’ l-apparat tat-tkesieħ.2. Il-laħam huwa ttrasferit f’operazzjoni singola.3. Il-karkassi huma ntrodotti fil-kamra tat-tqattiegħ u l-għadam imneħħi qabel ma t-temperatura nterna ta’ 7 °C tkun giet akwistata jekk it-tqattiegħ iseħħ fi żmien ta’ 48 siegħa mit-tmiem tal-operazzjonijiet tal-qatla għall-karkassi tal-ifrat u fi żmien 20 siegħa għall-karkassi tal-majjali.4. Iż-żmien bejn meta l-laħam jidħol fil-kamra tat-tqattiegħ u jkun suġġett għal aktar rifreġerazzjoni ma jeċċedix 60 minuta.5. Malli jkun imqatta’ u ppakkjat, il-laħam huwa ttrasportat lejn il-kmamar xierqa tar-rifreġerazzjoni.--------------------------------------------------